બીજી બાજુ કથિત ઇસ્લામિક સ્ટેટે ઉત્તર અને પૂર્વી સીરિયાના મોટાભાગના વિસ્તારોમાં કબ્જો જમાવી લીધો હતો. જ્યાં સરકારી દળો, વિદ્રોહી જૂથો, કુર્દિશ ઉગ્રવાદીઓ, રશિયાની સાથે અમેરિકન નેતૃત્વના ગઠબંધન વાળા દેશો વચ્ચે સંઘર્ષ શરૂ થઇ ગયો. 2015માં રશિયાએ આ વિસ્તારોમાં હવાઇ હુમલા કર્યા હતા, હુમલામાં માત્ર આતંકવાદીઓને જ ટાર્ગેટ કરવામાં આવ્યા હોવાનો પુતિને દાવો કર્યો હતો. 6 મહિના બાદ પુતિન સરકાર સીરિયામાંથી પોતાની સેના પરત બોલાવવાની ઘોષણા કરી દીધી. રશિયન સૈન્યની મદદથી વિદ્રોહીઓના કબ્જામાં એલપ્પો છોડાવીને પોતાના નિયંત્રણમાં લેવામાં અસદને સફળતા મળી. જો કે આ વિસ્તાર ડિસેમ્બર 2016માં ફરી વિદ્રોહીઓના કબ્જામાં ચાલ્યો ગયો હતો.